吕蒙
参考资料

↑  裴松之注《三國志·呂蒙傳》引《吳書》載虞翻游說士仁的書信中提到：「將軍不先見時，時至又不應之，獨守縈帶之城而不降，死戰則毀宗滅祀，為天下譏笑。呂虎威欲徑到南郡，斷絕陸道，生路一塞，案其地形，將軍為在箕舌上耳，奔走不得免，降則失義，竊為將軍不安，幸熟思焉。」
↑  江表傳曰：初，權謂蒙及蔣欽曰：「卿今並當塗掌事，宜學問以自開益。」蒙曰：「在軍中常苦多務，恐不容復讀書。」權曰：「孤豈欲卿治經為博士邪？但當令涉獵見往事耳。卿言多務孰若孤，孤少時歷詩、書、禮記、左傳、國語，惟不讀易。至統事以來，省三史、諸家兵書，自以為大有所益。如卿二人，意性朗悟，學必得之，寧當不為乎？宜急讀孫子、六韜、左傳、國語及三史。孔子言『終日不食，終夜不寢以思，無益，不如學也』。光武當兵馬之務，手不釋卷。孟德亦自謂老而好學。卿何獨不自勉勗邪？」蒙始就學，篤志不倦，其所覽見，舊儒不勝。後魯肅上代周瑜，過蒙言議，常欲受屈。肅拊蒙背曰：「吾謂大弟但有武略耳，至於今者，學識英博，非復吳下阿蒙。」蒙曰：「士別三日，即更刮目相待。大兄今論，何一稱穰侯乎。兄今代公瑾，旣難為繼，且與關羽為鄰。斯人長而好學，讀左傳略皆上口，梗亮有雄氣，然性頗自負，好陵人。今與為對，當有單複以鄉待之。」。密為肅陳三策，肅敬受之，祕而不宣。權常歎曰：「人長而進益，如呂蒙、蔣欽，蓋不可及也。富貴榮顯，更能折節好學，耽恱書傳，輕財尚義，所行可迹，並作國士，不亦休乎！」
↑  《三國志·呂蒙傳》：「貧賤難可居，脫誤有功，富貴可致。且不探虎穴，安得虎子？」
↑  《太平廣記·卷一百九十一·驍勇一》引李冘《獨異志》載：「呂蒙隨姊夫鄧當擊賊，年十六，呵叱而前。當不能禁止。歸言於母曰：『貧賤難可居，設有功，富貴可致。』又曰：『不探虎穴，焉得虎子。』遂成大名。」
↑  《三國志·呂蒙傳》：「彼豎子何能為？此欲以肉餧虎耳。」
↑  胡三省注《資治通鑑·卷六十三》引《續漢志》：「大將軍營五部，部各有校尉一人，軍司馬一人，其別營領屬為別部司馬，其兵多少，各隨時宜。」
↑  《三國志·呂蒙傳》：「權統事，料諸小將兵少而用薄者，欲併合之。蒙陰賒貰，為兵作絳衣行滕，及簡日，陳列赫然，兵人練習，權見之大悅，增其兵。」
↑  《三國志·呂蒙傳》：「孫權曰：『事之克，由陳就先獲也。』」
↑  胡三省注《資治通鑑·卷六十五》：「橫野，本將軍號，以資序未至，故為中郎將。」
↑  《三國志·呂蒙傳》：「蒙盛稱肅有膽用。且慕化遠來，於義宜益不宜奪也。」
↑  《三國志·呂蒙傳》：「留凌公績，蒙與君行，解圍釋急，勢亦不久，蒙保公績能十日守也。」
↑  《三國志·呂蒙傳》：「遂據南郡，撫定荊州。還，拜偏將軍，領尋陽令。」
↑  《三國志·呂蒙傳》：「魯肅代周瑜，當之陸口，過蒙屯下。肅意尚輕蒙，或說肅曰：「呂將軍功名日顯，不可以故意待也，君宜顧之。」遂往詣蒙。酒酣，蒙問肅曰：「君受重任，與關羽為鄰，將何計略，以備不虞？」肅造次應曰：「臨時施宜。」蒙曰：「今東西雖為一家，而關羽實熊虎也，計安可不豫定？」因為肅畫五策。肅於是越席就之，拊其背曰：「呂子明，吾不知卿才略所及乃至於此也。」遂拜蒙母，結友而別。」
↑  《三國志·呂蒙傳》：「魏使廬江謝奇為蘄春典農，屯皖田鄉，數為邊寇。蒙使人誘之，不從，則伺隙襲擊，奇遂縮退，其部伍孫子才、宋豪等，皆攜負老弱，詣蒙降。後從權拒曹公於濡須，數近奇計，又勸權夾水口立塢，所以備御甚精，曹公不能下而退。」
↑  《三國志·呂蒙傳》：「皖田肥美，若一收孰，彼眾必增，如是數歲，操態見矣，宜早除之。」
↑  《資治通鑒·卷六十七》：「治攻具及土山，必歷日乃成；城備既脩，外救必至，不可圖也。且吾乘雨水以入，若留經日，水必向盡，還道艱難，蒙竊危之。今觀此城，不能甚固，以三軍銳氣，四面並攻，不移時可拔；及水以歸，全勝之道也。」
↑  《三國志·甘寧傳》：「寧手持練，身緣城，為吏士先，卒破獲朱光。計功，呂蒙為最，寧次之，拜折衝將軍。」
↑  見《昭明文選·卷三十七·表上》載孔融《薦禰衡表》。
↑  《三國志·吳主傳》：「權大怒，乃遣呂蒙督鮮于丹、徐忠、孫規等兵二萬取長沙、零陵、桂陽三郡；使魯肅以萬人屯巴丘以御關羽。」
↑  《三國志·呂蒙傳》：「是時劉備令關羽鎮守，專有荊土，權命蒙西取長沙、零、桂三郡。蒙移書二郡，望風歸服，惟零陵太守郝普城守不降。而備自蜀親至公安，遣羽爭三郡。權時住陸口，使魯肅將萬人屯益陽拒羽，而飛書召蒙，使捨零陵，急還助肅。」
↑  《三國志·吳主傳》：「（呂）蒙使人誘（郝）普，普降，盡得三郡將守。因引軍還，與孫皎、潘璋並魯肅兵並進，拒（關）羽於益陽。」
↑  《三國志·呂蒙傳》：「初，蒙既定長沙，當之零陵，過酃，載南陽鄧玄之，玄之者郝普之舊也，欲令誘普。及被書當還，蒙秘之。夜召諸將，授以方略，晨當攻城。顧謂玄之曰：『郝子太聞世間有忠義事，亦欲為之，而不知時也。左將軍在漢中，為夏侯淵所圍。關羽在南郡，今至尊身自臨之。近者破樊本屯，救酃，逆為孫規所破。此皆目前之事，君所親見也。彼方首尾倒懸，救死不給，豈有餘力復營此哉?今吾士卒精銳，人思致命。至尊遣兵，相繼於道。今子太以旦夕之命，待不可望之救。猶牛蹄中魚，冀賴江漢，其不可恃亦明矣。若子太必能一士卒之心，保孤城之守，尚能稽延旦夕，以待所歸者，可也。今吾計力度慮，而以攻此，曾不移日，而城必破，城破之後，身死何益於事，而令百歲老母，戴白受誅，豈不痛哉？度此家不得外問，謂援可恃，故至於此耳。君可見之，為陳禍福。』玄之見普，具宣蒙意，普懼而聽之。玄之先出報蒙：『普尋後當至。』蒙豫敕四將，各選百人，普出，便入守城門。須臾普出，蒙迎執其手，與俱下船。語畢，出書示之。因拊手大笑。普見書，知備在公安，而羽在益陽，慚恨入地。蒙留（孫河），委以後事，即日引軍赴益陽。劉備請盟，權乃歸普等。割湘水，以零陵還之。以尋陽、陽新為蒙奉邑。」
↑  《三國志·呂蒙傳》：「師還，遂征合肥，既撤兵，為張遼等所襲，蒙與淩統以死扦衛。後曹公又大出濡須，權以蒙為督，據前所立塢，置強弩萬張於其上，以拒曹公。曹公前鋒屯未就，蒙攻破之，曹公引退。拜蒙左護軍、虎威將軍。」
↑  《三國志·呂蒙傳》：「魯肅卒，蒙西屯陸口，肅軍人馬萬餘盡以屬蒙。又拜漢昌太守，食下雋、劉陽、漢昌、州陵。與關羽分土接境，知羽驍雄，有並兼心，且居國上流，其勢難久。初，魯肅等以為曹公尚存，禍難始構，宜相輔協，與之同仇，不可失也。蒙乃密陳計策曰：『今令征虜守南郡，潘璋住白帝，蔣欽將遊兵萬人循江上下，應敵所在，蒙為國家前據襄陽，如此，何憂於操，何賴於羽？且羽君臣，矜其詐力，所在反覆，不可以腹心待也。今羽所以未便東向者，以至尊聖明，蒙等尚存也。今不於強壯時圖之，一日僵僕，欲復陳力，其可得邪？』」
↑  《三國志·呂蒙傳》：「權深納其策，又聊復與論取徐州意。蒙對曰：『今操遠在河北，新破諸袁，撫集幽、冀，未暇東顧。徐土守兵，聞不足言，往自可克。然地勢陸通，驍騎所聘，至尊今日得徐州，操後旬必來爭，雖以七八萬人守之，猶當懷憂。不如取羽，全據長江，形勢益張。』權尤以此言為當。及蒙代肅，初至陸口，外倍修恩厚，與羽結好。」
↑  《三國志·陸遜傳》載呂蒙分析：「陸遜意思深長，才堪負重，觀其規慮，終可大任。而未有遠名，非羽所忌，無復是過。若用之，當令外自韜隱，內察形便，然後可克。」《呂蒙傳》載：「後羽討樊，留兵將備公安、南郡。蒙上疏曰：『羽討樊而多留備兵，必恐蒙圖其後故也。蒙常有病，乞分士眾還建業，以治疾為名。羽聞之，必撤備兵，盡赴襄陽。大軍浮江，晝夜馳上，襲其空虛，則南郡可下，而羽可擒也。』遂稱病篤，權乃露檄召蒙還，陰與圖計。」
↑  《三國志·呂蒙傳》：「羽果信之，稍撤兵以赴樊。魏使於禁救樊，羽盡擒禁等，人馬數萬，托以糧乏，擅取湘關米。權聞之，遂行。先遣蒙在前。蒙至尋陽，盡伏其精兵舳艫中，使白衣搖櫓，作商賈人服，晝夜兼行，至羽所置江邊屯候，盡收縛之，是故羽不聞知。遂到南郡，士仁、麋芳皆降。蒙入據城，盡得羽及將士家屬，皆撫慰，約令軍中不得干歷人家，有所求取。蒙麾下士，是汝南人，取民家一笠，以覆官鎧，官鎧雖公，蒙猶以為犯軍令，不可以鄉里故而廢法，遂垂涕斬之。於是軍中震慄，道不拾遺。蒙旦暮使親近存恤耆老，問所不足，疾病者給醫藥，饑寒者賜衣糧。羽府藏財寶，皆封閉以待權至。羽還，在道路，數使人與蒙相聞，蒙輒厚遇其使，周遊城中，家家致問，或手書示信。羽人還，私相參訊，咸知家門無恙，見待過於平時，故羽吏士無鬥心。會權尋至，羽自知孤窮，乃走麥城，西至漳鄉，眾皆委羽而降。權使朱然、潘璋斷其徑路，即父子俱獲，荊州遂定。」
↑  這一億錢最後沒有賜予呂蒙，反而鑄成了器物。《晉書·食貨志》記載：「故呂蒙定荊州，孫權賜錢一億。錢既太貴，但有空名，人間患之。權聞百姓不以為便，省息之，鑄為器物，官勿復出也。」
↑  《三國志·呂蒙傳》：「以蒙為南郡太守，封孱陵候，賜錢一億，黃金五百斤。蒙固辭金錢，權不許。封爵未下。會蒙疾發，權時在公安，迎置內殿。所以治護者萬方，募封內有能愈蒙疾者，賜千金。時有針加，權為之慘戚，欲數見其顏色，又恐勞動，常穿壁瞻之，見小能下食則喜，顧左右言笑，不然則咄唶，夜不能寐。病中瘳，為下赦令，群臣畢賀。後更增篤，權自臨視，命道士於星辰下為之請命。年四十二，遂卒於內殿。時權哀痛甚，為之降損。蒙未死時，所得金寶諸賜盡付府藏，敕主者命絕之日皆上還，喪事務約。權聞之，益以悲感。」
↑  《三國志·朱然傳》：「虎威將軍呂蒙病篤。權問曰：『卿如不起，誰可代者？』蒙對曰：『朱然膽守有餘，愚以為可任。』」
↑  《三國志·朱然傳》：「自創業功臣疾病，權意之所鐘，呂蒙、淩統最重，然其次矣。」
↑  《三國志·朱據傳》：「權咨嗟將率，發憤歎息，追思呂蒙、張溫，以為據才兼文武，可以繼之，自是拜建義校尉，領兵屯湖孰。」
↑  《三國志·周瑜魯肅呂蒙傳》：「呂蒙勇而有謀斷，識軍計，譎郝普，擒關羽，最其妙者。初雖輕果妄殺，終於克己，有國士之量，豈徒武將而已乎！」
↑  《三國志·呂蒙傳》：「因為肅畫五策。肅於是越席就之，拊其背曰：『呂子明，吾不知卿才略所及乃至於此也。』遂拜蒙母，結友而別。」
↑  《三國志·呂蒙傳》裴注引《江表傳》：「後魯肅上代周瑜，過蒙言議，常欲受屈。肅拊蒙背曰：『吾謂大弟但有武略耳，至於今者，學識英博，非復吳下阿蒙。』蒙曰：『士別三日，即更刮目相待。大兄今論，何一稱穰侯乎。兄今代公瑾，既難為繼，且與關羽為鄰。斯人長而好學，讀左傳略皆上口，梗亮有雄氣，然性頗自負，好陵人。今與為對，當有單複以鄉之。」
↑  《三國志·呂蒙傳》裴注引《江表傳》：「密為肅陳三策，肅敬受之，祕而不宣。權常歎曰：「人長而進益，如呂蒙、蔣欽，蓋不可及也。富貴榮顯，更能折節好學，耽悅書傳，輕財尚義，所行可迹，並作國士，不亦休乎！」
↑  《三國志·呂蒙傳》：「蒙還尋陽，未期而盧陵賊起，諸將討擊不能禽，權曰：『鷙鳥累百，不如一鶚。』復令蒙討之。蒙至，誅其首惡，余皆釋放，復為平民。」
↑  《三國志·呂蒙傳》：「孫權與陸遜論周瑜、魯肅及蒙曰：『公瑾雄烈，膽略兼人，遂破孟德，開拓荊州，邈焉難繼，君今繼之。公瑾昔要子敬來東，致達於孤，孤與宴語，便及大略帝王之業，此一快也。後孟德因獲劉琮之勢，張言方率數十萬眾水步俱下。孤普請諸將，咨問所宜，無適先對，至子布、文表，俱言宜遣使脩檄迎之，子敬即駮言不可，勸孤急呼公瑾，付任以眾，逆而擊之，此二快也。且其決計策，意出張蘇遠矣；後雖勸吾借玄德地，是其一短，不足以損其二長也。周公不求備於一人，故孤忘其短而貴其長，常以比方鄧禹也。又子明少時，孤謂不辭劇易，果敢有膽而已；及身長大，學問開益，籌略奇至，可以次於公瑾，但言議英發不及之耳。圖取關羽，勝於子敬。子敬答孤書云：「帝王之起，皆有驅除，羽不足忌。」此子敬內不能辦，外為大言耳，孤亦恕之，不苟責也。然其作軍，屯營不失，令行禁止，部界無廢負，路無拾遺，其法亦美也。』」
↑  見《晉書·陸機傳》。
↑  見《晉書·甘卓傳》。
↑  見《晉書·張載傳》。
↑  見《晉書·慕容廆傳記》。
↑  見《舊唐書·魏元忠傳》。
↑  《宋史·列傳第九十三》：「神宗撫承平之運，銳焉有為，積財練兵，誌在刷恥，故一時材智之士，各得暴其所長，以興立事功，若熊本、蕭注、陶弼、林廣實然。本、注起身科第，弼能詩好士，廣學通《左氏春秋》。昔孫權勸呂蒙學，文武豈二致哉！本上書以媚時相，廣之徵蠻，發塚殺降，君子疵之。」
↑  見《宋史·陳亮傳》。
↑  . 凤凰网.   [2007年11月7日]. （原始内容存档于2018年9月30日） （中文（简体））.
↑  《資治通鑑·卷六十六》：「孫權曰：『卿今當塗掌事，不可不學！』」
↑  《資治通鑑·卷六十六》：「孫權曰：『孤豈欲卿治經為博士邪！但當涉獵，見往事耳。卿言多務，孰若孤﹖孤常讀書，自以為大有所益。』」
↑  《三國志·呂蒙傳》裴注引《江表傳》：「初，權謂蒙及蔣欽曰：『卿今並當塗掌事，宜學問以自開益。』蒙曰：『在軍中常苦多務，恐不容復讀書。』權曰：『孤豈欲卿治經為博士邪？但當令涉獵見往事耳。卿言多務孰若孤，孤少時歷詩、書、禮記、左傳、國語，惟不讀易。至統事以來，省三史、諸家兵書，自以為大有所益。如卿二人，意性朗悟，學必得之，寧當不為乎？宜急讀孫子、六韜、左傳、國語及三史。孔子言『終日不食，終夜不寢以思，無益，不如學也』。光武當兵馬之務，手不釋卷。孟德亦自謂老而好學。卿何獨不自勉勖邪？』蒙始就學，篤志不倦，其所覽見，舊儒不勝。後魯肅上代周瑜，過蒙言議，常欲受屈。肅拊蒙背曰：『吾謂大弟但有武略耳，至於今者，學識英博，非復吳下阿蒙。』蒙曰：『士別三日，即更刮目相待。大兄今論，何一稱穰侯乎。兄今代公瑾，既難為繼，且與關羽為鄰。斯人長而好學，讀左傳略皆上口，梗亮有雄氣，然性頗自負，好陵人。今與為對，當有單複以鄉之。』密為肅陳三策，肅敬受之，祕而不宣。權常歎曰：『人長而進益，如呂蒙、蔣欽，蓋不可及也。富貴榮顯，更能折節好學，耽悅書傳，輕財尚義，所行可迹，並作國士，不亦休乎！』」
↑  《三國志·呂蒙傳》：「呂將軍功名日顯，不可以故意待也，君宜顧之。」
↑  《資治通鑒·卷六十六》
↑  《三國志·甘寧傳》：「寧廚下兒曾有過，走投呂蒙。蒙恐寧殺之，故不即還，後寧賚禮禮蒙母，臨當與升堂，乃出廚下兒還寧。寧許蒙不殺。斯須還船，縛置桑樹，自挽弓射殺之。畢，敕船人更增舸纜，解衣臥船中。蒙大怒，擊鼓會兵，欲就船玫寧。寧聞之，故臥不起。蒙母徒跣出諫蒙曰：『至尊待汝如骨肉，屬汝以大事，何有以私怒而欲攻殺甘寧？寧死之日，縱至尊不問，汝是為臣下非法。』蒙素至孝，聞母言，即豁然意釋，自至寧船，笑呼之曰：『興霸，老母待卿食，急上！』寧涕泣歔欷曰：『負卿。』與蒙俱還見母，歡宴竟日。」
↑  《三國志·呂蒙傳》：「甘寧粗暴好殺，既常失蒙意，又時違權令，權怒之，蒙輒陳請：『天下未定，鬥將如寧難得，宜容忍之。』權遂厚寧，卒得其用。」
↑  《三國志·呂蒙傳》：「時蒙與成當、宋定、徐顧屯次比近，三將死，子弟幼弱，權悉以兵並蒙。蒙固辭，陳啟顧等皆勤勞國事，子弟雖小，不可廢也。書三上，權乃聽。蒙於是又為擇師，使輔導之，其操心率如此。」
↑  《三國志·虞翻傳》：「翻数犯颜谏争，权不能悦，又性不协俗，多见谤毁，坐徙丹杨泾县。吕蒙图取关羽，称疾还建业，以翻兼知医术，请以自随，亦欲因此令翻得释也。」
↑  《三国志·甘宁传》裴注引《吴书》载：「凌统怨宁杀其父操，宁常备统，不与相见。权亦命统不得雠之。尝於吕蒙舍会，酒酣，统乃以刀舞。宁起曰：‘宁能双戟舞。’蒙曰：‘宁虽能，未若蒙之巧也。’因操刀持楯，以身分之。后权知统意，因令宁将兵，遂徙屯於半州。」
↑  《三國志·呂蒙傳》：「蒙少不修書傳，每陳大事，常口占為箋疏。常以部曲事為江夏太守蔡遺所白，蒙無恨意。及豫章太守顧邵卒，權問所用，蒙因薦遺奉職佳吏，權笑曰：『君欲為祁奚耶？』於是用之。」
↑  《三國志·孫皎傳》：「後呂蒙當襲南郡，權欲令皎與蒙為左右部大督。蒙說權曰：『若至尊以征虜能，宜用之。以蒙能，宜用蒙。昔周瑜、程普為左右部督，共攻匯陵，雖事決於瑜，普自恃久將，且俱是督，遂共不睦，幾敗國事，此目前之戒也。』權寤，謝蒙曰：『以卿為大督，命皎為後繼。』」
↑  《三國志·陸遜傳》：「黃武元年，劉備率大眾來向西界，權命遜為大都督、假節。」
↑  《三國志·周瑜傳》：「十三年春，權討江夏，瑜為前部大督。」《資治通鑑·卷六十八》：「權寤，謝蒙曰：『以卿為大督，命皎為後繼可也。』」
↑  《新唐書·卷十五·志第五·禮樂五·吉禮五》：「建中三年，禮儀使顏真卿奏：『治武成廟，請如《月令》春、秋釋奠。其追封以王，宜用諸侯之數，樂奏軒縣。』詔史館考定可配享者，列古今名將凡六十四人圖形焉：越相國范蠡，齊將孫臏，趙信平君廉頗，秦將王翦，漢相國平陽侯曹參、左丞相絳侯周勃、前將軍北平太守李廣、大司馬冠軍侯霍去病，後漢太傅高密侯鄧禹、左將軍膠東侯賈復、執金吾雍奴侯寇恂、伏波將軍新息侯馬援、太尉槐里侯皇甫嵩，魏征東將軍晉陽侯張遼，蜀前將軍漢壽亭侯關羽，吳偏將軍南郡太守周瑜、丞相婁侯陸遜，晉征南大將軍南城侯羊祜、撫軍大將軍襄陽侯王濬，東晉車騎將軍康樂公謝玄，前燕太宰錄尚書太原王慕容恪，宋司空武陵公檀道濟，梁大尉永甯郡公王僧辯，北齊尚書右僕射燕郡公慕容紹宗，周大塚宰齊王宇文憲，隋上柱國新義公韓擒虎、柱國太平公史萬歲，唐右武候大將軍鄂國公尉遲敬德、右武衛大將軍邢國公蘇定方、右武衛大將軍同中書門下平章事韓國公張仁亶、兵部尚書同中書門下三品中山公王晙、夏官尚書同中書門下三品朔方大總管王孝傑；齊相管仲、安平君田單，趙馬服君趙奢、大將軍武安君李牧，漢梁王彭越、太尉條侯周亞夫、大將軍長平侯衛青、後將軍營平侯趙充國，後漢大司馬廣平侯吳漢、征西大將軍夏陽侯馮異、建威大將軍好畤侯耿弇、太尉新豐侯段熲，魏太尉鄧艾，蜀車騎將軍西鄉侯張飛，吳武威將軍南郡太守孱陵侯呂蒙、大司馬荊州牧陸抗，晉鎮南大將軍當陽侯杜預、太尉長沙公陶侃，前秦丞相王猛，後魏太尉北平王長孫嵩，宋征虜將軍王鎮惡，陳司空南平公吳明徹，北齊右丞相咸陽王斛律光，周太傅大宗伯燕國公于謹、右僕射鄖國公韋孝寬，隋司空尚書令越國公楊素、右武候大將軍宋國公賀若弼，唐司空河間郡王孝恭、禮部尚書聞喜公裴行儉、兵部尚書同中書門下三品代國公郭元振、朔方節度使兼御史大夫張齊丘、太尉中書令尚父汾陽郡王郭子儀。」其中載呂蒙名位時提到「武威將軍」，疑為避讳唐太祖李虎，應為「虎威將軍」。
↑  《宋史·卷一零五·志第五十八·禮八·吉禮八》：「宣和五年，禮部言：『武成王廟從祀，除本傳已有封爵者，其未經封爵之人，齊相管仲擬封涿水侯，大司馬田穰苴橫山侯，吳大將軍孫武滬瀆侯，越相范蠡遂武侯，燕將樂毅平虜侯，蜀丞相諸葛亮順興侯，魏西河守吳起封廣宗伯，齊將孫臏武清伯，田單昌平伯，趙將廉頗臨城伯，秦將王翦鎮山伯，漢前將軍李廣懷柔伯，吳將軍周瑜平虜伯。』於是釋奠日，以張良配享殿上，管仲、孫武、樂毅、諸葛亮、李勣並西向，田穰苴、範蠡、韓信、李靖、郭子儀並東向。東廡，白起、孫臏、廉頗、李牧、曹參、周勃、李廣、霍去病、鄧禹、馮異、吳漢、馬援、皇甫嵩、鄧艾、張飛、呂蒙、陸抗、杜預、陶侃、慕容恪、宇文憲、韋孝寬、楊素、賀若弼、李孝恭、蘇定方、王孝傑、王晙、李光弼，並西向；西廡，吳起、田單、趙奢、王翦、彭越、周亞夫、衛青、趙充國、寇恂、賈復、耿弇、段熲、張遼、關羽、周瑜、陸遜、羊祜、王濬、謝玄、王猛、王鎮惡、斛律光、王僧辯、于謹、吳明徹、韓擒虎、史萬歲、尉遲敬德、裴行儉、張仁亶、郭元振、李晟，並東向。凡七十二將云。」
↑  李昉《太平廣記·卷第二百七十六》引王嘉《拾遺記》載：「呂蒙入吳，王勸其學。乃博覽群籍，以《易》為宗。常在孫策坐酣醉，忽於眠中，誦《易》一部，俄而起驚。眾人皆問之。蒙云：『向夢見伏羲、文王、周公，與我言論世祚興亡之事，日月廣明之道，莫不窮精極妙；未該玄言，政空誦其文耳。』眾坐皆知蒙囈誦文也。」
↑  《至順鎮江誌·卷一·地理》：「呂城，在丹陽縣東五十四裏。吳呂蒙所築，遺址尚存。」
↑  即《三國演義》第五十一回《曹仁大戰東吳兵　孔明一氣周公瑾》。內文為：「（周）瑜曰：『此地正當衝要之處，若分兵去救，倘曹仁引兵來襲，奈何？』呂蒙曰：『甘興霸乃江東大將，豈可不救？』瑜曰：『吾欲自往救之；但留何人在此，代當吾任？』蒙曰：『留凌公績當之。蒙為前驅，都督斷後；不須十日，必奏凱歌。』」與及：「蒙謂瑜曰：『彝陵南僻小路，取南郡極便。可差五百軍去砍倒樹木，以斷其路。彼軍若敗，必走此路；馬不能行，必棄馬而走，吾可得其馬也。』瑜從之，差軍去訖。」